93.4fm – Radio Namakwaland – Die beste in die weste. » Ideal-melk Sjokoladepoeding [foto geleen]
Ideal-melk Sjokoladepoeding [foto geleen]18 May 2016 by Natasha Basson
0 CommentOond: 180 gr C. Klits 4 eierwitte styf en laat eenkant staan. Meng saam: 375 ml bruismeel, 250 ml suiker, 2 ml sout. Meng saam in beker: 125 ml canola olie, 125 ml kookwater en 60 ml kakao-poeier, roer alle klonte uit en roer by meelmengsel. Klits 250 ml melk en 4 eiergele saam en roer ook by. 5 ml vanillageursel [opsioneel] Vou nou styfgeklitste eierwitte in. Skep in diep oondbak en bak vir 40 minute tot gaar. Gooi vlg sous oor as gaar: Verhit1 blik Ideal melk en 200 gr blok sjokolade, in blokkies gebreek, tot sjokolade gesmelt is. [moenie kook] Bedien met roomys of vla. Orkaan Dorian Saai Verwoesting In Die Bahamas - Joy! Digital
-deur Gigi Kotze en Donnelly McCleland /
INcontext Ministries International
Op 9 September het regeringsamptenare van die Bahamas hul amptelike reaksie op orkaan Dorian verdedig nadat die storm verlede week dele van die eilande verwoes het. Die regering is gekritiseer vir sy trae reaksie op dié humanitêre krisis en inwoners van die Abaco-eilande het die regering daarvan beskuldig dat hulle versuim het om hulp te verleen en plundering te verhoed.
Orkaan Dorian het die eilande op 1 September bereik en het, as ’n kategorie 5-orkaan, die noorde van die Bahamas in puin gelê. Dit is glo die sterkste storm wat die Bahamas tot op hede getref het. Die dodetal staan na geskat word reeds op 43, maar dit sal na verwagting styg aangesien honderde mense steeds vermis word.
Duisende huise is verwoes en gemeenskappe is oorstroom. Op die Abaco-eilande is 90% van die infrastruktuur beskadig of vernietig. Daar is ’n tekort aan voedsel, water en medisyne en dit word dringend benodig. Volgens die Verenigde Nasies benodig 70 000 mense kos en skuiling. Tot op hede is ongeveer 3 500 mense na die hoofstad, Nassau ontruim.